**ÁRITUN ÓHÁÐS ENDURSKOÐANDA**

Til stjórnar og hluthafa ABC hf. [eða annars viðeigandi aðila]

**Álit**

Við höfum endurskoðað meðfylgjandi ársreikning ABC hf. fyrir árið 202x að undanskilinni skýrslu stjórnar. Ársreikningurinn hefur að geyma [skýrslu stjórnar[[1]](#footnote-1)] rekstrarreikning, [yfirlit yfir heildarafkomu,] efnahagsreikning, yfirlit um sjóðstreymi, [eiginfjáryfirlit,] upplýsingar um mikilvægar reikningsskilaaðferðir og aðrar skýringar.

Það er álit okkar að ársreikningurinn gefi glögga mynd af afkomu félagsins á árinu 202x, efnahag þess 31. desember 202x og breytingu á handbæru fé á árinu 200x, í samræmi við lög um ársreikninga [alþjóðlega reikningsskilastaðla eins og þeir hafa verið samþykktir af Evrópusambandinu og lög um ársreikninga].

Álit okkar er í samræmi við skýrslu okkar til [endurskoðunarnefndar/stjórnar].

**Grundvöllur álits**

Endurskoðað var í samræmi við alþjóðlega endurskoðunarstaðla. Ábyrgð okkar samkvæmt þeim stöðlum er nánar lýst í kaflanum um ábyrgð endurskoðanda hér fyrir neðan.

*Óhæði*

Við erum óháð ABC hf. í samræmi við gildandi siðareglur fyrir endurskoðendur á Íslandi og höfum við uppfyllt ákvæði þeirra.

Samkvæmt okkar bestu vissu, lýsum við yfir að önnur þjónusta sem við höfum veitt félaginu er í samræmi við ákvæði íslenskra laga og reglna og að við höfum ekki veitt þjónustu sem óheimilt er að veita samkvæmt ákvæðum 5.1. gr. Evrópureglugerðar nr. 537/2014.

*[Undantekning frá framansögðu er þjónusta sem veitt var vegna xxx og metin er óveruleg. Endurskoðunarnefnd hefur verið upplýst um þjónustuna sem er lokið [terminated].*

*[EF ekki er gerð grein fyrir annarri þjónustu í skýringu eða skýrslu stjórnar ber að gera grein fyrir henni hér]*

Við teljum að við endurskoðunina höfum við aflað nægilegra og viðeigandi gagna til að byggja álit okkar á.

**[Rekstrarhæfi**Þegar það er viðeigandi skal endurskoðandinn fjalla um rekstrarhæfi sbr. ISA 570 (revised).]

**Lykilatriði endurskoðunarinnar**

Lykilatriði endurskoðunarinnar eru þau atriði, sem að okkar faglega mati, hafa mesta þýðingu fyrir endurskoðun okkar á ársreikningi félagsins árið 20xx. Þessi atriði voru yfirfarin við endurskoðun á ársreikningnum og höfð til hliðsjónar við ákvörðun á viðeigandi áliti á hann. Í áritun okkar látum við ekki í ljós sérstakt álit á hverju þeirra fyrir sig.

*Lýsing á lykilatriðum endurskoðunarinnar skal uppfylla eftirfarandi:*

1. *Tilvísun í viðeigandi skýringar í ársreikningi, ef viðeigandi.*
2. *Af hverju atriðin voru talin hafa mikla þýðingu í endurskoðuninni og þess vegna skilgreind lykilatriði í endurskoðun.*
3. *Hvernig lykilatriðin voru endurskoðuð.*

**Ábyrgð stjórnar og framkvæmdastjóra á ársreikningnum**

Stjórn og framkvæmdastjóri eru ábyrg fyrir gerð og framsetningu ársreikningsins í samræmi við lög um ársreikninga [alþjóðlega reikningsskilastaðla eins og þeir hafa verið samþykktir af Evrópusambandinu og lög um ársreikninga]. Stjórn og framkvæmdastjóri eru einnig ábyrg fyrir því innra eftirliti sem nauðsynlegt er varðandi gerð og framsetningu ársreikningsins, þannig að hann sé án verulegra annmarka, hvort sem er vegna sviksemi eða mistaka.

Við gerð ársreikningsins eru stjórn og framkvæmdastjóri ábyrg fyrir því að meta rekstrarhæfi ABC hf. Ef við á, skulu stjórn og framkvæmdastjóri setja fram viðeigandi skýringar um rekstrarhæfi og hvers vegna ákveðið var að beita forsendunni um rekstrarhæfi við gerð og framsetningu ársreikningsins, nema stjórn og framkvæmdastjóri hafi ákveðið að leysa félagið upp eða hætta starfsemi, eða hafa enga aðra raunhæfa möguleika en að gera það.

Stjórn [og endurskoðunarnefnd] skal [skulu] hafa eftirlit með gerð og framsetningu ársreikningsins.

**Ábyrgð endurskoðanda á endurskoðun ársreikningsins**

Markmið okkar er að afla hæfilegrar vissu um að ársreikningurinn sé án verulegra annmarka, hvort sem er af völdum sviksemi eða mistaka og að gefa út áritun sem felur í sér álit okkar.

Hæfileg vissa er mikil vissa, en ekki trygging þess að endurskoðun framkvæmd í samræmi við alþjóðlega endurskoðunarstaðla muni uppgötva alla verulega annmarka séu þeir til staðar. Annmarkar geta orðið vegna sviksemi eða mistaka og eru álitnir verulegir ef þeir gætu haft áhrif á fjárhagslega ákvarðanatöku notenda ársreikningsins, einir og sér eða samanlagðir.

Endurskoðun okkar í samræmi við alþjóðlega endurskoðunarstaðla byggir á faglegri dómgreind og beitum við faglegri efahyggju í gegnum endurskoðunina. Við framkvæmum einnig eftirfarandi:

• Greinum og metum hættuna á verulegum annmörkum í ársreikningnum, hvort sem er vegna sviksemi eða mistaka, hönnum og framkvæmum endurskoðunaraðgerðir til að bregðast við þeim hættum og öflum endurskoðunargagna sem eru nægjanleg og viðeigandi til að byggja álit okkar á. Hættan á að uppgötva ekki verulega annmarka vegna sviksemi er meiri en að uppgötva ekki annmarka vegna mistaka, þar sem sviksemi getur falið í sér samsæri, skjalafals, misvísandi framsetningu ársreiknings, að einhverju sé viljandi sleppt eða að farið sé framhjá innri eftirlitsaðgerðum.

• Öflum skilnings á innra eftirliti, sem snertir endurskoðunina, í þeim tilgangi að skipuleggja viðeigandi endurskoðunaraðgerðir, en ekki í þeim tilgangi að veita álit á virkni innra eftirlits félagsins.

• Metum hvort reikningsskilaaðferðir sem notaðar eru, og tengdar skýringar, séu viðeigandi og hvort reikningshaldslegt mat stjórnenda sé raunhæft.

• Ályktum um notkun stjórnenda á forsendunni um rekstrarhæfi og metum á grundvelli endurskoðunarinnar hvort verulegur vafi leiki á rekstrarhæfi eða hvort aðstæður séu til staðar sem gætu valdið verulegum efasemdum um rekstrarhæfi. Ef við teljum að verulegur vafi leiki á rekstrarhæfi ber okkur að vekja sérstaka athygli á viðeigandi skýringum ársreikningsins í áritun okkar. Ef slíkar skýringar eru ófullnægjandi þurfum við að víkja frá fyrirvaralausri áritun. Niðurstaða okkar byggir á endurskoðunargögnum sem aflað er fram að dagsetningu áritunar okkar. Engu að síður geta atburðir eða aðstæður í framtíðinni valdið óvissu um rekstrarhæfi félagsins.

• Metum í heild sinni hvort ársreikningurinn gefi glögga mynd af undirliggjandi viðskiptum og atburðum, metum framsetningu, uppbyggingu, innihald og þar með talið skýringar með tilliti til glöggrar myndar.

[• Öflum fullnægjandi endurskoðunargagna, vegna fjárhagsupplýsinga eininga innan samstæðunnar, til að geta látið í ljós álit á samstæðuársreikningi. Við erum ábyrg fyrir skipulagi, umsjón og framgangi endurskoðunar samstæðunnar. Við berum ein ábyrgð á áliti okkar.] [[2]](#footnote-2)

Okkur ber skylda til að upplýsa stjórn [og endurskoðunarnefnd] meðal annars um áætlað umfang og tímasetningu endurskoðunarinnar og veruleg atriði sem komu upp í endurskoðun okkar, þar á meðal verulega annmarka á innra eftirliti sem komu fram í endurskoðuninni, ef við á.

Við höfum einnig lýst því yfir við stjórn [og endurskoðunarnefnd] að við höfum uppfyllt skyldur siðareglna um óhæði og höfum miðlað til þeirra upplýsingum um tengsl eða önnur atriði sem gætu mögulega haft áhrif á óhæði okkar og þar sem viðeigandi er, hvaða varnir við höfum til að tryggja óhæði okkar.

Af þeim atriðum sem við höfum upplýst stjórn [og endurskoðunarnefnd] um, lögðum við mat á hvaða atriði höfðu mesta þýðingu í endurskoðuninni á yfirstandandi ári og eru það lykilatriði endurskoðunarinnar. Við lýsum þessum atriðum í áritun okkar nema lög og reglur leyfi ekki að upplýst sé um slík atriði eða í einstaka tilfellum þegar endurskoðandinn metur að ekki skuli upplýsa um viðkomandi atriði þar sem neikvæðar afleiðingar af slíkri upplýsingagjöf eru taldar vega þyngra en hagsmunir almennings af upplýsingunum.

**Áritun vegna annarra ákvæða, laga og reglna**

Í samræmi við ákvæði 2. mgr. 104 gr. laga nr. 3/2006 um ársreikninga staðfestum við samkvæmt okkar bestu vitund að í skýrslu stjórnar sem fylgir ársreikningi þessum eru veittar þær upplýsingar sem þar ber að veita í samræmi við lög um ársreikninga og koma ekki fram í skýringum.1

*Áritun vegna rafræns skýrslusniðs (e. European Single Electronic Format - ESEF reglur)*

Í tengslum við endurskoðun okkar á [samstæðu]ársreikningi ABC hf. framkvæmdum við aðgerðir til að geta gefið álit á það hvort [samstæðu]ársreikningur ABC hf. fyrir árið [202x] með skráarheitið [#] hafi í meginatriðum verið gerður í samræmi við kröfur laga um upplýsingaskyldu útgefenda verðbréfa og flöggunarskyldu nr. 20/2021 um sameiginleg rafræn skýrslusnið (e. European Single Electronic Format) og reglugerð Evrópusambandsins nr. 2019/815 (ESEF reglur) sem innihalda skilyrði sem tengjast gerð [samstæðu]ársreiknings á XHTML formi og iXBRL merkingum samstæðuársreikningsins.

Stjórn og framkvæmdastjóri [forstjóri] eru ábyrg fyrir gerð og framsetningu [samstæðu]ársreikningsins í samræmi við lög um upplýsingaskyldu útgefenda verðbréfa og flöggunarskyldu. Í þeirri ábyrgð felst meðal annars að útbúa [samstæðu]ársreikning á XHTML formi í samræmi við ákvæði reglugerðar Evrópusambandsins nr. 2019/815, um sameiginleg rafræn skýrslusnið (e. European Single Electronic Format).

Ábyrgð okkar er að afla hæfilegrar vissu um hvort [samstæðu]ársreikningurinn, byggt á þeim gögnum sem við höfum aflað, sé í öllum meginatriðum í samræmi við ESEF reglur og gefa út áritun með áliti okkar. Eðli, tímasetning og umfang aðgerða sem valdar eru byggja á mati endurskoðandans, þar á meðal mati á áhættunni að vikið sé í verulegum atriðum frá kröfum sem fram koma í ESEF reglum, hvort sem er vegna sviksemi eða mistaka.

Það er álit okkar að [samstæðu]ársreikningur ABC hf. fyrir árið 202x með skráarheitið [#] hafi í öllum meginatriðum verið gerður í samræmi við ákvæði reglugerðar Evrópusambandsins nr. 2019/815, um sameiginleg rafræn skýrslusnið (e. European Single Electronic Format).

**[Aðrar upplýsingar**

Þegar það er viðeigandi skal endurskoðandinn fjalla um aðrar upplýsingar sbr. ISA 720 (revised), t.d. vegna útgáfu ársskýrslu.]

**Kosning endurskoðanda**

Við vorum kosin endurskoðendur á aðalfundi félagsins þann [xxx]. Kosning okkar hefur verið endurnýjuð árlega á aðalfundi félagsins og höfum við því verið endurskoðendur félagsins samfellt í [X] ár.

*Endurskoðunarfyrirtæki.*

*Endurskoðandi.*

*Dagsetning.*

1. Sbr. lög um ársreikninga nr. 3/2006 [↑](#footnote-ref-1)
2. Á einungis við um áritun á samstæðu [↑](#footnote-ref-2)